การจัดเก็บทรัพยากรสารสนเทศ

**ความหมายของการจัดหมวดหมู่หนังสือ**

การจัดหมวดหมู่หนังสือ เป็นการจัดหนังสืออย่างมีแบบแผนหรือการจัดกลุ่มหนังสืออย่างมีหลักเกณฑ์ โดยจัดหนังสือที่มีเนื้อเรื่องเหมือนกันหรือคล้ายคลึงกันไว้ด้วยกัน แล้วใช้สัญลักษณ์แทนเพื่อให้เกิดความสะดวกแก่ผู้ใช้ โดยคำนึงถึงเนื้อหาของหนังสือเป็นสำคัญ มีการกำหนดสัญลักษณ์แทนเนื้อหาของหนังสือแต่ละประเภท สัญลักษณ์ที่กำหนดขึ้นนี้จะเป็นเครื่องหมายระบุตำแหน่งของหนังสือในห้องสมุด หนังสือที่มีเนื้อหาเป็นเรื่อง (Subject) เดียวกันและ/หรือมีการประพันธ์เป็นแบบเดียวกัน จะมีสัญลักษณ์เดียวกันวางอยู่ในที่เดียวกัน ส่วนหนังสือที่มีเนื้อหาเกี่ยวโยงสัมพันธ์กันจะมีสัญลักษณ์ใกล้เคียงกันและวางอยู่ในตำแหน่งไม่ไกลกันในการค้นหาหนังสือ

